To Catch a Killer

***To Catch a Killer*** er en amerikansk thriller fra 2023 regissert av Damián Szifron. Manus ble skrevet av Jonathan Wakeham. Hovedrollene spilles av Shailene Woodley, Ben Mendelsohn, Jovan Adepo og Ralph Ineson. Historien følger en politi-betjent fra Baltimore som blir rekruttert av FBI, for å hjelpe dem med å arrestere en morder. Filmen hadde premiere i USA den 21. april 2023.

## Handlingsreferat
På nyttårsaften i Baltimore begynner en snikskytter å drepe tilfeldige mennesker på forskjellige nyttårsfester, og bruker eksplosjoner fra fyrverkeri som dekke for lyden av skuddene. Politi-betjent Eleanor Falco er blant dem som reagerer på situasjonen, og hjelper med å redde overlevende i sikkerhet. Politiet identifiserer hvor snikskytteren hadde skutt fra, i en leilighet med utsikt over området - rett før denne leiligheten eksploderer. Eleanor skynder seg til utgangen av bygningen, hvor beboerne strømmer ut, og hjelper til med å ta video av potensielle mistenkte som forlater åstedet. Hun følger deretter etter en rekke brannmenn inn i bygningen, og til tross for kraftig røyk, kommer hun seg opp de 17 etasjene til leiligheten - selv om hun ikke går med gassmaske.

SWAT går gjennom det som er igjen av leiligheten, og fastslår at ingen har dødd der. Eleanor faller nesten til sin død, når hun besvimer av røyk-innånding. Ved politiets hovedkvarter begynner jakten på snikskytteren, ledet av spesialagent Lammark fra FBI. Leiligheten som det ble skutt fra virket ubebodd, og det er ingenting som tyder på at noen av bygningens ansatte eller beboere hadde begått forbrytelsen. Lammark blir rasende når han blir nødt til å skrive under på et krav fra ordførerens kontor om at byen ikke kommer til å innføre portforbud eller reise-restriksjoner, samtidig som letingen etter snikskytteren pågår. Det kommer snart frem at eksplosjonen i leiligheten ble forårsaket av en granat sammen med en bevisst gass-lekkasje. Skytevåpenet som ble brukt var et våpen fra det amerikanske militæret, og er over 40 år gammelt. Lammark, Eleanor og FBI får høre at politiet i Baltimore mener de har gjerningspersonen omringet, og de skynder seg til stedet.

Når de kommer frem blir de presentert med svært tynne beviser på at en lokal tenåring skal ha utført disse forbrytelsene. Men før Lammark rekker å gripe inn, går politiet inn i leiligheten hans, men dette får tenåringen til å hoppe ut av et vindu - og begår selvmord. Senere avslører Lammark at han har fått vite at Eleanor en gang søkte om å bli ansatt av FBI, men at hun ikke klarte den psykologiske evalueringen. Eleanor forklarer at hun tidligere led av ulike psykiske problemer, inkludert selvskading. Men hun klarte likevel å bli ansatt i politiet. Dagen etter begår gjerningspersonen de er på jakt etter en masse-skyting ved et kjøpesenter. ved hjelp av sikkerhetskameraer observerer de at gjerningspersonen gjemmer en skjorte i en søppelbøtte på badet, som deretter blir tømt av rengjøringspersonell. Eleanor og agenter fra FBI forsøker deretter å lete etter skjorten ved en søppelfylling.

Men noen som utgir seg for å være morderen ringer, og politiet sporer anropet og følger til et apotek. En skuddveksling oppstår før det snart viser seg at det egentlig ikke var morderen som ringte, bare noen som hadde kontaktet politiet på spøk. I kjølvannet av dette får Lammark sparken fordi han ikke klarte å pågripe den virkelige ansvarlige, og den andre skaden forårsaket av denne siste strategien. Men Eleanor følger opp noen andre spor, og oppdager en mulig mistenkt. Sammen med Lammark intervjuer hun morderens tidligere sjef, som bekrefter gjerningspersonens navn: Dean Possey, sønn av en tidligere instruktør for U.S. Army Rangers. Eleanor og Lammark besøker fru Possey, moren hans. Hun påstår å ikke ha sett sønnen sin på flere år. Men avslører at faren hans ved et uhell skjøt Dean i hodet som barn, noe som førte til et helt liv med sosial isolasjon.

Det blir snart avslørt at Dean Possey har forsøkt å gjemme seg i et lite skur som ligger rett bak morens hjem, når Dean skyter og dreper Lammark. Eleanor overbeviser Mrs. Possey til å resonnere med Dean, men når han nekter å høre på dem begår Mrs. Possey selvmord. Når politiet dukker opp, slår han Eleanor bevisstløs. Han drar henne inn i en hemmelig tunnel nedenfor skuret, og dreper de to politibetjentene. Politiet følger etter Dean til en nærliggende fabrikk, hvor han blir skutt og drept av politiet.

## Skuespillere
* Shailene Woodley som Eleanor
* Ben Mendelsohn som Lammark
* Jovan Adepo som Jack Mackenzie
* Ralph Ineson som Dean Possey.
* Rosemary Dunsmore som Mrs. Possey

## Referanser


## Eksterne lenker
* 
* offisiell trailer, Youtube.com